เอกสารแนบ 5

รายงานของประธานกรรมการตรวจสอบ

คณะกรรมการตรวจสอบ ได้พิจารณางบการเงินรวมและงบการเงินเฉพาะกิจการ ทั้งรายไตรมาส
และประจำปี เกี่ยวกับกระบวนการจัดทำรายงานทางการเงินของบริษัทฯ
ให้ตรงต่อความเป็นจริงครบถ้วนและเชื่อถือได้ร่วมกับผู้สอบบัญชีเพื่อให้มั่นใจว่า บริษัทฯ
ได้จัดทำงบการเงินตามมาตรฐานการบัญชีที่รับรองทั่วไป
และได้สอบทานการทำรายการเกี่ยวโยงระหว่างบริษัทฯกับบริษัทย่อย บริษัทที่เกี่ยวข้องกัน
เพื่อไม่ให้เกิดความขัดแย้งทางผล ประโยชน์ใดๆ

คณะกรรมการตรวจสอบ ได้ปฏิบัติหน้าที่ด้วยความเป็นอิสระ และให้ความสำคัญกับการควบคุมภายใน
การกำกับดูแลกิจการที่ดี โดยได้ดำเนินการให้มีการสอบทานและทบทวนระบบการควบคุมภายใน
เพื่อให้บริษัทฯ มีระบบการควบคุมภายในที่เหมาะสมและมีประสิทธิภาพ
มีรายงานทางการเงินที่ถูกต้อง เชื่อถือได้
ตลอดจนมีการปฏิบัติให้เป็นไปตามข้อกำหนดของกฏหมายที่เกี่ยวข้อง
และได้รายงานสรุปผลการประชุมคณะกรรมการตรวจสอบเสนอต่อคณะกรรมการบริษัทฯ
เพื่อทราบทุกครั้ง

ที่ประชุมกรรมการตรวจสอบได้พิจารณาเห็นชอบ ให้เสนอแต่งตั้ง น.ส.วันเพ็ญ อุ่นเรือน
ผู้สอบบัญชีรับอนุญาตเลขที่ 7750 ซึ่งเป็นผู้สอบบัญชีสำนักงาน บริษัท ปิติเสวี จำกัด และน.ส.นงราม
เลาหอารีดิลก ผู้สอบบัญชีรับอนุญาตเลขที่ 4334 ซึ่งเป็นผู้สอบบัญชี สำนักบริษัท เอ เอส ที
มาสเตอร์ จำกัด เป็นผู้สอบบัญชีของบริษัท ดี.ที.ซี.อินดัสตรี่ส์ จำกัด(มหาชน) และบริษัทย่อย ปี
2557

[]

  (นางนิภา อินทรักษา)

ประธานกรรมการตรวจสอบ

รายงานของผู้สอบบัญชีรับอนุญาต

เสนอ ผู้ถือหุ้น บริษัท ดี.ที.ซี. อินดัสตรี่ส์ จำกัด (มหาชน)

ข้าพเจ้าได้ตรวจสอบงบการเงินรวมของบริษัท ดี.ที.ซี. อินดัสตรี่ส์ จำกัด (มหาชน) และบริษัทย่อย
และของเฉพาะบริษัท ดี.ที.ซี. อินดัสตรี่ส์ จำกัด (มหาชน) ซึ่งประกอบด้วย
งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2556
และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชีซึ่งกำหนดให้ข้าพเจ้าปฏิบัติตามข้อหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างมีเหตุผลว่า
งบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญ หรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงิน
และการเปิดเผยข้อมูลในงบการเงิน วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงิน
ไม่ว่าจะเกิดจากการทุจริตหรือข้อผิดพลาด ในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของการประมาณการทางบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

รายงานของผู้สอบบัญชีรับอนุญาต (ต่อ) - 2 -

ความเห็น

ข้าพเจ้าเห็นว่า งบการเงินข้างต้นนี้แสดงฐานะการเงินรวมของบริษัท ดี.ที.ซี. อินดัสตรี่ส์ จำกัด
(มหาชน) และบริษัทย่อย และของเฉพาะบริษัท ดี.ที.ซี. อินดัสตรี่ส์ จำกัด (มหาชน) ณ วันที่ 31
ธันวาคม 2556 และผลการดำเนินงานรวมและเฉพาะกิจการ
และกระแสเงินสดรวมและเฉพาะกิจการ สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางเงิน

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 3 และ ข้อ 4
เกี่ยวกับการเปลี่ยนแปลงนโยบายการบัญชีเนื่องจากการนำมาตรฐานการบัญชีฉบับที่ 12 เรื่อง
ภาษีเงินได้ มาถือปฏิบัติ ทั้งนี้ ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

  ( นางสาวชวนา วิวัฒน์พนชาติ )

  ผู้สอบบัญชีรับอนุญาตเลขทะเบียน 4712

บริษัท สำนักงานปีติเสวี จำกัด

8/4 ชั้น 1,3 ซอยวิภาวดีรังสิต 44

เขตจตุจักร กรุงเทพมหานคร

วันที่ 27 กุมภาพันธ์ 2557